The Best FIFA Football Awards 2016

**[[The Best FIFA Football Awards]] 2016** daa niŋ la silimin gɔli January dabaa awɔi dali yuuni  2017, din daa niŋ luɣ'shɛli nyɛ Zürich, Switzerland.  Best FIFA Football Awards nyɛla yuuni yuuni pini ka FIFA nim mali li n-tiri yaɣa kamani: boliŋmɛriba pin'yini ban niŋ kpaŋmaŋ pam gari bɛ boliŋmɛri taba maa zaa lala yuuni maa ni, bɛ booni ba la FIFA FIFPro World XI (pina ŋɔ tiri la goalkeeper, best defenders l, midfielders, attackers), FIFA World Coach of the Year zaŋti dabba mini paɣaba bolli, boliŋmɛri so ŋun niŋ kpaŋmaŋ pam lala yuuni maa ka nyɛ paɣa, boliŋmɛri so ŋun niŋ kpaŋmaŋ dɔni buyi ka nyɛ doo (lala pini ŋɔ ka bɛ booni  FIFA Puskás Award). FIFA Fair Play Award nyɛ pini shɛli din koŋko chani ninvuɣ bɔbigu sani amaa ka ninvuɣ yino sani. 

Bɛn doli soli shɛli piiri  (dabba mini paɣaba) boliŋmɛri zaŋti lala yuuni maa nyɛ: o bolli ŋmɛbu kpaŋmaŋ, n-ti pahi o biɛhigu paaki ni mini sambani bin din gbaai silimin gɔli November biɛɣ'pishi dali yuuni  2015 hali ni silimin gɔli November biɛɣ'pishi ni ayi dali yuuni  2016. So shɛli bɛn doli piiri koachɛ nim mi nyɛ: tuma kpaŋmaŋ n-ti pahi bɛ team nim biɛhigu paaki puuni mini sambani bin din gbaai silimin gɔli November biɛɣ'pishi dali yuuni 2015 hali ni silimin gɔli November biɛɣ'pishi ni ayi dali yuuni 2016.

Ban niŋdi di piibu piibu nyɛ pɔhim zuɣu lahabali tiriba yino, national team coache nima n-ti pahi national team boliŋmɛri kpamba (captains). Silimin gɔli October yuuni 2016, lahabali daa wuhiya ni bɛ yɛn ti la sokam soli ka o ni tooi niŋ piibu piibu ŋɔ. 

Ban daa be pina ŋɔ tibu tooni nyɛ Eva Longoria mini Marco Schreyl.
## Ban daa deei pina ŋɔ mini ban daa nyɛ piibu

### The Best FIFA Men's Player

Bolli kɔmitii daa sabi boliŋmɛriba pishi ni ata ban nyɛ dabba yuya na zaŋti The Best FIFA Men's Player.

Bɛ daa wuhiyi lala boliŋmɛriba ŋɔ nj nyɛ shɛba silimin gɔli November dabaa anahi dali. Bɛ daa yihi boliŋmɛriba ata yuya din bahindi nyaaŋa silimin gɔli December dahin yini dali yuuni 2016.

Cristiano Ronaldo n-daa deei pini ŋɔ, din daa niŋ ka o nyɛ piibu din miri kɔbigi puuni vaabu 35% .

### The Best FIFA Women's Player

Kɔmitii zaŋti  *Women's Football mini [[FIFA Women's World Cup]]* daa sabi boliŋmɛriba pia ban nyɛ paɣaba yuya zaŋti Best FIFA Women's Player.

Bɛ daa wuhi lala boliŋmɛriba pia ŋɔ ni shɛba silimin gɔli November dabaa ata dali. Bɛ daa yihi boliŋmɛriba ata ban bahindi nyaaŋa maa silimin gɔli December dabaa ayi dali yuuni .

Carli Lloyd  n-daa deei pini maa din daa niŋ ka o nya piibu din miri kɔbigi puuni vaabu 21%.

### The Best FIFA Men's Coach

Bolli kɔmitii daa sabi koachɛ nim pia yuya ban nyɛ dabba zaŋti The Best FIFA Men's Coach.

Bɛ daa wuhi koachɛ nim pia ŋɔ ni nyɛ shɛba silimin gɔli November dabaa ayi dali. Bɛ daa yihi koachɛ nim ata ban daa bahindi nyaaŋa maa yuya na silimin gɔli December yuuni 2016.

Claudio Ranieri n-daa deei pini ŋɔ din daa niŋ ka o nya piibu din gari kɔbigi puuni vaabu 22%.

### The Best FIFA Women's Coach

Kɔmitii zaŋti paɣaba bolli mini *[[FIFA Women's World Cup]]* daa sabi koachɛ nim ban nyɛ paɣaba pia yuya zaŋti The Best FIFA Women's Coach.

Bɛ daa wuhi lala koachɛ pia ŋɔ ni nyɛ shɛba silimin gɔli  November dahin yini dali . Bɛ daa yihi koachɛ nim ata ban bahindi nyaaŋa maa yuya na silimin gɔli  December dabaa ayi dali yuuni 2016.

Silvia Neid n-daa deei pini ŋɔ din daa niŋ ka o nya piibu din miri kɔbigi puuni vaabu 30%.

### FIFA Fair Play Award

Colombian club Atlético Nacional n-daa deei pini ŋɔ ka di nyɛla bɛn daa yɛli CONMEBOL ni bɛ zaŋmi yuuni 2016 Copa Sudamericana title n-ti Brazilian club Chapecoense zuɣu din daa niŋ ka LaMia Flight 2933 dɔro la ku Brazilian club boliŋmɛriba pishi yini ka n-ti pahi bɛ nyaaŋa doliba pishi ni ata la.

### FIFA Award for an Outstanding Career
Brazilian futsal boliŋmɛra  Falcão n-daa deei pini ŋɔ zaŋti o yuun pishi ni ayopɔin sɔŋsim ni diɛma ni yiɣ'jam.

### FIFA Puskás Award

Bɛ daa yihi boliŋmɛriba pishi ni yini yuya na zaŋti pini ŋɔ silimin gɔli November biɛɣ'pishi ni yini dali yuuni 2016. Bɛ daa yihi boliŋmɛriba ata ban bahindi nyaaŋa maa yuya na silimin gɔli December dabaa ayi dali yuuni 2016.

Mohd Faiz Subri n-daa deei pini ŋɔ din daa niŋ ka o nya piibu gari kɔbigi puuni vaabu 59%.

### FIFA Fan Award
Bɛ daa wuhi boliŋmɛriba ata shɛba bɛn daa piigi maa silimin gɔli December dabaa awɔi dali yuuni  2016. Di tuuli n-daa bala bɛn ti pini ŋɔ.

Borussia Dortmund mini Liverpool nyaaŋa doliba n-daa deei pini ŋɔ din daa niŋ ka bɛ nyɛ piibu din miri kɔbigi puuni vaabu 46%.

### FIFA FIFPro World11

Bɛ daa wuhi boliŋmɛriba pihinu ni anu ban nyɛ dabba silimin gɔli December dahin yini dali yuuni 2016.

Bɛn daa piigi boliŋmɛri shɛba maa nyɛ Manuel Neuer ŋun nyɛ goalkeeper, Dani Alves, Gerard Piqué, Sergio Ramos, n-ti pahi Marcelo ŋun ŋmɛri nyaaŋa (defender), Luka Modrić, Toni Kroos, mini Andrés Iniesta ban ŋmɛri sunsuuni, ni Lionel Messi, Luis Suárez, Cristiano Ronaldo ban ŋmɛri tooni. 

Boliŋmɛriba awɔi  boliŋmɛriba pin'yini nyɛla ban ŋmɛri La Liga.

;Second Team

;Third Team

;Fourth Team

;Fifth Team

## Lihimi m-pahi
* Ballon d'Or
* FIFA Ballon d'Or
* FIFA World Player of the Year
* FIFPro World XI

## Kundivihira